Svjatlana Kudzielitsj

Svjatlana Mikhajlawna Kudzielitsj (belarusisk: Святлана Міхайлаўна Кудзеліч, russisk: Светлана Михайловна Куделич – Svetlana Mikhajlovna Kudelitsj, født 7. mai 1987) er en belarusisk friidrettsutøver som konkurrerer i hinderløp. Hun har sølvmedalje på 3000 meter ved EM i friidrett innendørs 2015 som fremste internasjonale meritt. 

 Idrettskarriere 
Kudzielitsj kom på 3.-plass på 5000 meter ved den belarusiske cupen i friidrett (Cup of Belarus) i 2008.IAAF - Nesterenko takes sprint double on path to Beijing title defence, besøkt 26. mars 2015. Året etter deltok hun ved U23-EM i friidrett 2009, der hun kom på 2.-plass på 5.000 meter, bak russiske Natalja Popkova som vant både 5.000 og 10.000 meter. Hun deltok også på 5.000 meter ved det belarusiske mesterskapet i 2009, der hun vant foran Gulnara Vygovskaja og Volha Minina.IAAF - Pchelnik retains title with 72.78 m - Belarussian chanps, besøkt 26. mars 2015.

Ved Lag-EM i friidrett 2010 (Super League) i Bergen satte hun ny personlig rekord på 3000 meter, med tiden 9:16,06. Dette holdt til 5.-plass, som ga 8 poeng i lagkonkurransen. Belarus kom på 8.-plass sammenlagt i dette lag-EM. Hun deltok på 10.000 meter ved EM i friidrett 2010, der hun kom på 8.-plass med tiden 33:31,33. 

I juni 2011 deltok hun ved European Challenge på 10.000 meter på Bislett stadion, der hun kom på 7.-plass. Belarus kom på 3.-plass i lagkonkurransen, som ble vunnet av Italia.Kondis.no - Sterk norsk 10.000 m-innsats, besøkt 26. mars 2015. Hun løp også 3000 meter ved Lag-EM i friidrett 2011 (Super League), der hun kom på 6.-plass med ny personlig rekord på 9:00,06. 

Hun representerte landet sitt under Sommer-OL 2012 i London, der hun ble utslått i de innledende rundene på 3000 meter hinder. Da hun deltok på 3000 meter hinder ved EM i friidrett 2012 ble hun diskvalifisert, fordi hun løp utenfor banen sin.European Athleteics - Behrenbruch on course in decathlon; solid hammer performance from Krisztian Pars, besøkt 26. mars 2015. 

I februar 2013 deltok hun ved det belarusiske mesterskapet innendørs, der hun kom på 2.-plass på 1500 meter, bak Natallia Karieva.IAAF - Talay's double highlights Belarusian indoor championships, besøkt 26. mars 2015. Hun kom også på 2.-plass på 3000 meter hinder ved Zhukovskiy Meeting i Russland i juni.Flotrack - 2013 Zhukovskiy Meeting Results (Russia) , besøkt 26. mars 2015. Belarus deltok også i Super League ved Lag-EM i friidrett 2013, der Kudzelich løp 3000 meter hinder. Denne gangen kom hun på 7.-plass, og Belarus kom på kom denne gangen på 10.-plass, og rykket dermed ned til First League ved Lag-EM i friidrett 2014, sammen med Hellas og Norge. Ved det belarusiske mesterskapet utendørs kom hun på 2.-plass på 3000 meter hinder, bak Nastassia Puzakova.RunBlogRun - Belarus Grodno, 24-27.7.2013 - National Championships, besøkt 26. mars 2015.

Ved EM i friidrett 2014 endte hun på 4.-plass på 3000 meter hinder, der hun løp inn til ny personlig rekord på 9:30,99. Hun deltok også ved Verdenscupen i friidrett 2014 i Marrakech, der hun representerte Europa, og her kom hun på 4.-plass på 3000 meter hinder. Hun kom på 2.-plass på 3000 meter hinder ved World Challenge Meeting i Berlin, og 6.-plass ved Golden Spike. 

Hun kom på 2.-plass på 3000 meter ved EM i friidrett innendørs 2015 i Praha, 0,4 sekunder bak russiske Yelena Korobkina. 

 Referanser 

 Eksterne lenker 

  Profil hos European Athletics
  Profil hos All-Athletics

Kategori:Personer fra Pinsk
Kategori:Belarusiske hinderløpere
Kategori:Deltakere for Belarus under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Belarus under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Belarus under VM i friidrett 2015
Kategori:Deltakere for Belarus under VM i friidrett 2019
Kategori:Deltakere for Belarus under EM i friidrett 2018